Keskaegne kindluslinn Carcassonne oli meile pettumus. Kaugelt äärmiselt maaliline, kuid sees turistilõks. Teel järgmisesse sihtkohta Limoux´sse mängisime telefonis sümboolselt Carcassonne'i lauamängu. Limoux' linnakeses külastasime piirkonna suurimat veinitehast Aimery Sieur d'Arques, mis valmistab peamiselt vahuveini (Blanquette de Limoux). Tehase külastamine piirnes küll pigem pudelipesemismasinate töö vaatamisega läbi degusteerimisruumi klaasakna. Suuremat rõhku panime veinide degusteerimisele ning õhtuseks manustamiseks kaasaostmisele.